label_title: 2000-es női sakkvilágbajnokság
label_desc: A 2000-es női sakkvilágbajnokság 2000. november 27. – december 16. között Új-Delhiben került megrendezésre. A verseny a korábbi évek gyakorlatától eltérően kieséses (knock out) rendszerben került lebonyolításra, amelyen a regnáló világbajnoknak is részt kellett vennie címe megvédéséhez. A mérkőzéssorozat végén a világbajnok kínai Hszie Csün megvédte címét, miután a döntőben legyőzte honfitársát, Csin Kan-jinget.